ГушыIэхэр
Уи бохъшэр къащтэт
Хъыджэбзыр и анэм йоупщI:
— Мамэ, таурыхъ псори «ЩыIащ-псэуащ» псалъэхэмкIэ къыщIи-дзэу ара?
— Хьэуэ, си хъыджэбз цIыкIу. «Си щхьэгъусэ лъапIэ, ныщхьэбэ сэ лэжьапIэм сыщымыгувэу хъунукъым», жиIэу къыщIидзэхэри яхэтщ абыхэм.
* * *
УэрамдэкI кIыфIым деж лIым мыцIыху гуэрым зыкъыщыхуегъазэ:
— Ярэби, мыбдежым хабзэхъумэхэм уащыхуэмызауэ пIэрэ?
— Хьэуэ. Ахэр мы щIыпIэм щызэхэзекIуэркъым, — итыжащ мыдрейм жэуап.
— Абы щыгъуэм уи бохъшэр къащтэт мыдэ! — жиIащ хъунщIакIуэм ткIийуэ.
* * *
Фэтэрым хэлъ уэзджынэр къэвууащ. Бжэр щыIуахым, къыIухьам гуапэу сэлам къарихащ:
— Фи махуэ фIыуэ! Сэ пианинэхэр зэтызоухуэ…
— Дэ апхуэдэ къедджакъым! — къыжраIэ унагъуэм щIэсхэм.
— Пэжщ. Сэ сыкъезыджар фэракъым, атIэ зи Iэпэхэр щIэуа фи пианинэм и макъым зи щхьэр щIезыгъэхьа фи гъунэгъухэрщ, — ящIэгубжьащ абыхэм IэпщIэлъапщIэр.
* * *
— Тенджыз Iуфэ телъыджэщ! Мыбдежым зыщыбгъэпскI хъуну? — зыгъэпсэхуакIуэ къэкIуахэр дыгъэ зезыгъэууэ щысхэм йоупщI.
— Хъунущ, — къат мыдрейхэми жэуап.
— КъегъэлакIуэхэр щыIэ мыбдежым?
— Хьэуэ. Ахэр акулэ-хэм щошынэри, мы щIыпIэм щылэжьэн ядэркъым.
